**ELEMENTI I KRITERIJI VREDNOVANJA (HRVATSKI JEZIK – 4. RAZRED)**

**Anja Ravlić Vidović**

**CILJ / SVRHA UČENJA PREDMETA:**

|  |
| --- |
| **Svrha je učenja i poučavanja nastavnog predmeta Hrvatski jezik osposobljavanje učenika za jasno, točno i prikladno sporazumijevanje hrvatskim standardnim jezikom, usvajanje znanja o jeziku kao sustavu, slobodno izražavanje misli, osjećaja i stavova te spoznavanje vlastitoga, narodnog i nacionalnog jezično-kulturnog identiteta.** |

**Elementi ocjenjivanja:**

|  |
| --- |
| **hrvatski jezik i komunikacija** |
| **književnost i stvaralaštvo** |
| **kultura i mediji** |

**Kriteriji ocjenjivanja:**

|  |  |
| --- | --- |
|  | **Hrvatski jezik i komunikacija** |
| **Dovoljan (2)** | - učenik prema smjernicama raspravlja u skladu s temom rasprave i govornom ulogom  - učenik opisuje obilježja i svrhu teksta te izdvaja informacije i ideje bitne za svrhu slušanja  - učenik objašnjava funkciju i obilježja raspravljačkih tekstova te uz pomoć nastavnika uspoređuje i procjenjuje informacije i ideje u tekstu prema zadanim odrednicama  - učenik prema primjeru piše raspravljačke tekstove i uz pomoć nastavnika primjenjuje i obilježja funkcionalnoga stila u skladu sa svrhom teksta  - učenik izdvaja lekseme ograničene uporabe iz teksta i prema smjernicama ih pravilno primjenjuje  - učenik prema smjernicama određuje pripadnost leksema leksičkom sloju |
| **Dobar (3)** | - učenik prema smjernicama raspravlja u skladu s temom, oblikom rasprave i govornom ulogom  - učenik objašnjava obilježja i svrhu teksta te analizira informacije i ideje bitne za svrhu slušanja  - učenik tumači funkciju i obilježja raspravljačkih tekstova te uz pomoć smjernica uspoređuje i procjenjuje tekst prema zadanim odrednicama  - učenik prema smjernicama piše raspravljačke tekstove, primjenjuje obilježja funkcionalnoga stila u skladu sa svrhom teksta i prikladno parafrazira  - učenik izdvaja lekseme ograničene uporabe i pravilno ih primjenjuje u zadanome kontekstu  - učenik prema smjernicama izdvaja lekseme određenoga leksičkoga sloja i navodi prikladne kontekste za njihovu uporabu  - učenik opisuje osnovna obilježja šest razdoblja povijesti hrvatskoga jezika |
| **Vrlo dobar (4)** | - učenik samostalno raspravlja u skladu s temom, svrhom i oblikom rasprave i govornom ulogom  - učenik analizira obilježja i svrhu teksta te organizira informacije i ideje bitne za svrhu slušanja  - učenik tumači funkciju i obilježja raspravljačkih tekstova na poznatim primjerima te uz pomoć smjernica uspoređuje i kritički procjenjuje tekst prema zadanim odrednicama  - učenik samostalno piše raspravljačke tekstove, primjenjuje obilježja funkcionalnoga stila u skladu sa svrhom teksta i prikladno citira i parafrazira  - učenik odabire lekseme ograničene uporabe u zadanom kontekstu služeći se rječnicima ograničenoga leksičkog sloja  - učenik samostalno izdvaja lekseme određenoga leksičkoga sloja prema zadanome kontekstu  - učenik opisuje osnovna obilježja šest razdoblja povijesti hrvatskoga jezika i navodi temeljna djela i autore bitne za standardizaciju hrvatskoga jezika |
| **Odličan (5)** | - učenik samostalno raspravlja u skladu s temom, oblikom, svrhom i namjenom rasprave, govornom ulogom i željenim učinkom na primatelja  - učenik analizira obilježja i svrhu teksta te kritički vrednuje informacije i ideje bitne za svrhu slušanja  - učenik tumači funkciju i obilježja raspravljačkih tekstova na poznatim i nepoznatim primjerima te samostalno i argumentirano kritički procjenjuje tekst prema zadanim odrednicama  - učenik samostalno piše raspravljačke tekstove, primjenjuje obilježja funkcionalnoga stila u skladu sa svrhom teksta i željenim učinkom na primatelja i prikladno citira i parafrazira  - učenik razlikuje lekseme ograničene uporabe služeći se rječnicima ograničenoga leksičkog sloja i jezičnim savjetnicima i prema pravilima jezične kulture  - učenik samostalno izdvaja lekseme određenoga leksičkoga sloja i služi se prikladnim leksikom prema samostalnom ili zadanom kontekstu  - učenik objašnjava osnovna obilježja šest razdoblja povijesti hrvatskoga jezika i navodi temeljna djela i autore bitne za standardizaciju hrvatskoga jezika te tumači položaj hrvatskoga jezika u europskome i svjetskom kontekstu |

|  |  |
| --- | --- |
|  | **Književnost i stvaralaštvo** |
| **Dovoljan (2)** | - učenik prema smjernicama interpretira književni tekst s obzirom na pristup usmjeren čitatelju, književnom tekstu ili piscu  - učenik objašnjava književnopovijesno razdoblje u kojemu je nastao književni tekst i opisuje njegova obilježja u tekstu |
| **Dobar (3)** | - učenik interpretira književni tekst s obzirom na pristup usmjeren čitatelju, književnom tekstu ili piscu  - učenik analizira utjecaj književnopovijesnog, društvenog i kulturnog konteksta na oblikovanje značenja književnog teksta |
| **Vrlo dobar (4)** | - učenik uspoređuje književne tekstove s obzirom na pristup usmjeren čitatelju, književnom tekstu ili piscu  - učenik obrazlaže slijed književnih poetika i književnopovijesnih razdoblja hrvatske i svjetske književnosti na primjerima obveznih i izbornih književnih tekstova |
| **Odličan (5)** | - učenik prosuđuje književni tekst s obzirom na pristup usmjeren čitatelju, književnom tekstu ili piscu  - učenik kritički prosuđuje utjecaje različitih konteksta na književne tekstove na temelju usporedne interpretacije i obrazlaže slijed književnih poetika i književnopovijesnih razdoblja hrvatske i svjetske književnosti na primjerima obveznih i izbornih književnih tekstova |

|  |  |
| --- | --- |
|  | **Kultura i mediji** |
| **Dovoljan (2)** | - učenik analizira medijski tekst i objašnjava kako informacije, ideje, stavovi i mišljenja u njemu utječu na doživljaj stvarnosti i oblikovanje identiteta primatelja s obzirom na dob, spol i kulturni kontekst  - učenik prepoznaje povezanost vlastitog kulturnog identiteta s određenim kulturnim krugom |
| **Dobar (3)** | - učenik uspoređuje medijske tekstove i analizira kako informacije, ideje, stavovi i mišljenja u njemu utječu na doživljaj stvarnosti i oblikovanje identiteta primatelja s obzirom na dob, spol i kulturni kontekst  - učenik opisuje povezanost vlastitog kulturnog identiteta s određenim kulturnim krugom |
| **Vrlo dobar (4)** | - učenik uspoređuje medijske tekstove i procjenjuje kako informacije, ideje, stavovi i mišljenja u njemu utječu na doživljaj stvarnosti i oblikovanje identiteta primatelja s obzirom na dob, spol i kulturni kontekst te prepoznaje društvenu i estetsku vrijednost medijskog teksta  - učenik analizira povezanost vlastitog kulturnog identiteta s određenim kulturnim krugom |
| **Odličan (5)** | - učenik uspoređuje medijske tekstove i kritički procjenjuje kako informacije, ideje, stavovi i mišljenja u njemu utječu na doživljaj stvarnosti i oblikovanje identiteta primatelja s obzirom na dob, spol i kulturni kontekst te opisuje društvenu i estetsku vrijednost medijskog teksta  - učenik prosuđuje povezanost vlastitog kulturnog identiteta s određenim kulturnim krugom |

|  |
| --- |
| Ako učenik/ica nije na nastavi na dan kada se piše pismena provjera znanja, piše ju na prvom idućem satu na kojemu bude prisutan/prisutna. |

**Zaključna ocjena:**

|  |
| --- |
| **Zaključna ocjena** proizlazi iz prosjeka. Ako učeniku/ici nedostaje jedna ocjena do prosjeka s kojim bi imao/la zaključenu veću ocjenu, može pisati pismenu provjeru iz gradiva iz kojega je dobio/la najlošiju ocjenu. |